OpenLLM-France/wikimedia huggingface dataset:
# Hans Kundt

Hans Kundt (Neustrelitz, Mecklenburg-Strelitz, 28 de febrer de 1869 - Lugano, Suïssa, 30 d'agost de 1939) fou un militar alemany, figura militar principal a Bolivia durant la Guerra del Chaco.
Hans Kundt va ser la principal figura militar a Bolívia en dues dècades anteriors a la guerra. Va arribar al país en una missió militar alemanya contractada per l'estat bolivià. Posteriorment es va absentar en ser cridat per a la Primera Guerra Mundial on va comandar un regiment al front oriental contra l'afeblit exèrcit rus. Va tornar el 1921, es va nacionalitzar bolivià, i va assumir la direcció de l'Estat Major fins al 1926. El 4 de gener de 1926 un decret crea el càrrec d'Inspector General de l'Exèrcit, deixant entreveure que aquest lloc seria ocupat per Kundt. El decret es va anul·lar a causa de l'oposició de diferents oficials bolivians, com ara el General Quiros, que consideraven que la presència de Kundt era perjudicial per als interessos bolivians. El 1930 es va haver d'exiliar per col·laborar amb el president Siles, que va ser enderrocat per un cop d'estat. Gaudia d'excel·lents qualitats com a administrador i instructor, i tenia inquietud pel benestar dels seus soldats, una característica poc comuna en la tradició militar boliviana. El desembre de 1932, el vell general, ja amb 63 anys, va ser cridat de nou, per tal que tornés a dirigir l'exèrcit, ara a la Guerra del Chaco, però després dels successius fracassos a la Batalla de Nanawa i a Alihuata-Campo Vía va ser destituït pel president Daniel Salamanca Urey el 1933, sent substituït per Enrique Peñaranda del Castillo i es va retirar a Alemanya, on va morir sis anys després. Va ser qualificat com a "oficial tropero", per no tenir estudis d'Estat Major. Potser per la seva edat i les desfavorables condicions del Chaco era aficionat a dirigir des de "lluny" (telèfon) acudint al capdavant només en casos de crisi.

## Referències

* ↑ José de Mesa, Teresa Gisbert, Carlos D. Mesa G.. Historia de Bolivia (en castellà). Editorial Gisbert y Cia, 2007, p. 469. ISBN 9990583315.
# Henry Thomas Colebrooke

Henry Thomas Colebrooke (15 de juny de 1765, Londres - 18 de març de 1837, ibíd.) fou un orientalista i botànic anglès.

## Biografia

Era el tercer fill de Sir George Colebrooke, segon baró. Fou educat a casa seva, i amb quinze anys va estudiar els clàssics i matemàtiques. Dels dotze als setze anys va viure a França.
El 1782 va obtenir una feina d'escrivent de vaixell a l'Índia. Un any després va treballar en un estudi de comptadors a Calcuta. Tres anys més tard, el 1786, es va traslladar per feina a Tirhut. El 1789 va arribar a Púrnia, on va investigar els recursos d'aquella part del país, i va publicar Senyals de la ramaderia i del comerç de Bengala, imprès privadament el 1795, quan comença a fer de mercader lliurement entre Gran Bretanya i l'Índia.
Després de viure onze anys a l'Índia, Colebrooke va començar els estudis de sànscrit, i va traduir el gran Digest de lleis índies, un estudi monumental de les lleis de l'Índia que no havien estat acabades per William Jones. Va traduir els dos tractats, el Mitaksara de Vijnaneshwara i el Daia-bhaga de Yimuta-Vajana (segle XII), amb el títol de Llei d'herència. El 1799 es va traslladar a Nagpur per a una missió especial, i quan va retornar-ne fou nomenat jutge de la nova cort d'apel·lacions, que més endavant també va presidir.
El 1805 va ser professor de lleis hindús i de sànscrit a la Facultat de Fort William, a l'Índia. Durant la seva estada a Calcuta va escriure la seva Gramàtica sànscrita (1805), alguns assaigs sobre les cerimònies religioses dels hindús i el seu Assaig sobre els Vedes (1805), que durant un llarg temps fou el treball estàndard en anglès sobre aquest tema. El 1807 es va convertir en membre del concili, retornant a Anglaterra set anys després, el 1814.
Fou director de la Reial Societat Asiàtica, i molts dels seus documents publicats a Transactions foren comunicats per ell.
El 1873, el seu fill, Sir T. E. Colebrooke, va publicar un assaig pòstum sobre la vida del seu pare, com a part de la reimpressió d'Assaigs miscel·lanis.
# Hasan-i Sabbah

Hasan-i Sabbah, en persa (persa: حسن صباح), o Hàssan as-Sabbah, en àrab (àrab: حسن الصباح, Ḥasān aṣ-Ṣabbāḥ), fou un daï ismaïlita i fundador de l'estat ismaïlita nizarita amb capital a Alamut.
Havia nascut a Kumm (Qom) fill d'un xiïta imamita de Kufa de nom Alí ibn as-Sabbah al-Himyarí. Va estudiar a Rayy i als 17 anys es va convertir a l'ismaïlisme. El 1071 va esdevenir lloctinent d'Àhmad ibn Abd-al-Màlik ibn Attaix que el va enviar a Egipte com a daï. Hi va romandre tres anys i va retornar vers 1075.
En el marc d'una revolta general dels ismaïlites contra els seljúcides, va ocupar la fortalesa d'Alamut el 1090 amb l'ajut d'alguns ismaïlites de la guarnició. El 1094 Hasan va trencar amb el govern fatimita i es va declarar seguidor de Nizar i suport de les seves pretensions a l'imamat (origen de la branca ismaïlita nizarita). Entre 1093 i 1103 va ocupar diverses fortaleses que havien de ser autosuficients i que van donar molta força als ismaïlites.
Després de l'ofensiva del sultà Muhàmmad ibn Màlik-Xah algunes d'aquestes fortaleses foren ocupades, i el 1107 va entrar a la fortalesa de Shahdiz, prop d'Isfahan, centre del moviment, i va executar als seus caps (Àhmad ibn Abd-al-Màlik i Àhmad ibn Attaix). Al-Hàssan as-Sabbah, com a dominador de la principal fortalesa no conquerida, es va fer amb la direcció del moviment ismaïlita.
El 1118 Muhammad ibn Màlik-Xah va assetjar Alamut, que va resistir. El setge fou aixecat a la mort del sultà. En aquest moment Hasan fou reconegut com a cap suprem de tot el moviment nizarita. L'estat el formaven 23 fortaleses del districte de Rudbar a l'entorn d'Alamut, la fortalesa de Girkudh (prop de Damghan) a la regió de Kumis, i nombroses viles i fortins al Kuhistan (al sud del Khurasan).
Va portar una vida puritana i va fer matar als seus dos fills, un per una suposada mort i l'altra per beure més del compte. Se l'anomenava sayyid-na ('nostre mestre'). Se li atribueix la formació dels fida'is o assassins, que haurien format un cos especial.
Va morir el 1124 i el va succeir el seu general Buzurg-Ummid (1124–1138). La seva tomba va esdevenir un santuari.

## Vegeu també

* Maymun-Diz.

## Bibliografia

* Hodgson, Marshall G. S.. The secret order of assassins : the struggle of the early Nizârî Ismâʻîlîs against the Islamic world (en anglès). Philadelphia: University of Pennsylvania Press, 2005. ISBN 0-8122-1916-3.
* Muscati, Jawad; Hamdani, Abbas. Hasan bin Sabbah, (en anglès). Karachi: Ismailia Association Pakistan, 1958.
# Herr Sleeman kommer

Herr Sleeman kommer és un telefilm suec dirigit per Ingmar Bergman, difós el 1957.

## Argument

Herr Sleeman kommer és una obra d'un acte de 1917 de l'autor suec Hjalmar Bergman. El perssonatge principal és una dona jove que ha quedat òrfena que està a punt de ser casada amb un home vell gena atractaiu, però ric, Mr. Sleeman, a instàncies de les seves ties que s'han fet càrrec d'ella. Bergman infon harmònics de pessimisme pesarós pel que fa a la situació en general. L'obra és una de les seves peces més reeixides de teatre i s'ha posat en escena moltes vegades a Suècia i també per la televisió sueca. El 1957, Ingmar Bergman va dirigir la primera adaptació de TV. El director i l'escriptor no eren parents; Bergman és un cognom comú a Suècia.

## Rebuda

Les obres de Hjalmar Berman presenten una visió de ‘titelles' de la vida. Una vista fatalista centrada en la possessivitat i el mal. Per Lindberg, el cunyat de Hjalmar Bergman, porta a l'escenari Sagan (La Llegenda) a l'Estudi de Dramaturgs el 1942. Animat per Brita von Horn, Ingmar Bergman va dirigir un programa doble d'obres de Hjalmar el 1944: Spelhuset i Herr Sleeman kommer. El seu Sleeman és un típic treball de Hjammar Bergman en una juxtaposició de jove innocència (la jove Anne Marie) i de vell cinisme i luxúria (Herr Sleeman). L'obra va ser presentada per Ingmar Bergman com a malson expressionista, amb el suport dels dissenys fantasmagòrics de Gunnar Lindblad. Spelhuset és un exercici dramàtic menor, clarament una imitació de drames expressionistes alemanys dels anys 1920. El tipus de drama d'Igmar Bergman on podria 'moure els actors com titelles ' en una producció estilitzada i macabra que es converteix en un treball de revisitació amorosa entre Ingmar Bergman i el seu homònim més gran, qualificant l'esdeveniment d'un èxit -una ambiciosa, fantasmal i màgica producció d'un drama que omple d'una visió fatalista de la vida. Però si el director havia rescatat el dramàticament dèbil Spelhuset, va fracassar, aparentment, amb un Herr Sleeman kommer més exigent. Fins i tot un seguidor de Bergman com Nils Beyes tenia una mica de dificultat que proposava una conclusió positiva: 'Sempre és fascinant captar una ullada de la feina d'un gran poeta - i també veure una intel·ligent i original direcció lluitar amb obres difícils '

## Repartiment

* Bibi Andersson: Anne-Marie
* Jullan Kindahl: Mrs. Mina
* Yngve Nordwall: Mr. Sleeman
* Max von Sydow: El Caçador
* Naima Wifstrand: Mrs. Gina

## Referències

* ↑ «Herr Sleeman kommer». IMDb.
* ↑ Herr Sleeman kommer (en anglès).
# Henry Banks

Henry Banks va ser un pilot estatunidenc de curses automobilístiques nascut el 14 de juny del 1913 a Anglaterra, però va créixer a Royal Oak, Michigan.
Banks va guanyar diverses curses en diferents categories, arribant a córrer a la Champ Car a les temporades 1938-1952 incloent-hi la cursa de les 500 milles d'Indianapolis de diversos d'aquests anys.
Henry Banks va morir el 18 de desembre del 1994 a Indianapolis, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1938 | 33 | 31 | 116.279 | 31 | 21 | 109 | 0 | Motor |
| 1946 | 3 | 21 | 120.220 | 25 | 27 | 32 | 0 | Motor |
| 1947 | 43 | 26 | 120.923 | 18 | 24 | 36 | 0 | Pèrdua d'oli |
| 1950 | 12 | 21 | 129.646 | 29 | 25 | 112 | 0 | A 23 voltes |
| 1951 | 1 | 17 | 133.899 | 12 | 6 | 200 | 0 | Va acabar |
| 1952 | 2 | 12 | 135.962 | 12 | 19 | 184 | 0 | A 16 voltes |
| Totals | Totals | Totals | Totals | Totals | Totals | 673 | 0 | |
| Curses | 6 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 1 |
| Retirades | 3 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Henry Banks va participar en 3 curses de F1, debutant al Gran Premi d'Indianapolis 500 del 1950.

### Palmarès a la F1

* Participacions: 3
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Herbert Hoover

Herbert C. Hoover (10 d'agost de 1874 - 20 d'octubre de 1964) va ser president dels Estats Units (1929-1933). Va néixer a West Branch, Iowa. Membre del Partit Republicà

## Política exterior

Durant la seva presidència va intervenir entre Xile i el Perú perquè resolguessin el conflicte que mantenien sobre la sobirania d'Arica i Tacna, ambdues possessions xilenes en virtut del Tractat de Pau i Amistat signat el 1883 i que va donar fi a la Guerra del Pacífic. Finalment, ambdós països van signar un nou tractat el 1929 pel qual Tacna tornava a sobirania del Perú, quedant el conflicte resolt.
Herbert Hoover, enginyer de professió, va fer fortuna gestionant mines i indústries de capital estatunidenc a l'estranger, retirat de l'activitat empresarial va desenvolupar una àmplia campanya filantròpica, principalment després de la Primera Guerra Mundial, que li va donar un notable prestigi social, després d'això va entrar en política.
La seva administració va estar marcada per l'inici de la Gran Depressió que les seves mesures econòmiques, que es basaven a considerar-la una crisi passatgera, no va tallar, el que el va portar a perdre en les presidencials.
No obstant això, el seu prestigi de gestor es va mantenir. Després de la Segona Guerra Mundial va presidir dues comissions Presidencials destinades a la reforma de l'Administració.

## Llibres

El 1912 Hoover, juntament amb la seva esposa, va traduir del llatí l'obra clàssica sobre mineria "De Re Metallica", d'Agrícola. Aquesta traducció continua sent publicada i manté la seva vigència.

## Enllaços externs

* Lloc Històric Nacional de Herbert Hoover (anglès) (castellà)
# Hinojosa

«Hinojosa» té aquests significats:
* Toponímia:
** La Hinojosa, municipi a la província de Conca (Castella-La Manxa)
** Hinojosa del Campo, municipi a la província de Sòria (Castella i Lleó)
** Hinojosa de Duero, municipi a la província de Salamanca (Castella i Lleó)
** Hinojosa del Duque, municipi a la província de Còrdova (Andalusia)
** Hinojosa de Jarque, municipi a la província de Terol (Aragó)
** Hinojosa de San Vicente, municipi a la província de Toledo (Castella-La Manxa)
** Hinojosa del Valle, localitat espanyola a la província de Badajoz (Extremadura)
* Biografies:
** Agustín de Hinojosa y Montalvo
** Eduardo de Hinojosa y Naveros
** Juan de Hinojosa Ferrer
** Martí d'Hinojosa (Deza o Almazán, Sòria, ~1140 - Sotoca de Tajo, Guadalajara, 1213), bisbe de Sigüenza entre 1186 i 1192
** Rafael Hinojosa i Lucena (Cabra, Còrdova, 1939), director comercial i polític català d'origen andalús
# Hidrolasa

En bioquímica, una hidrolasa o enzim hidrolític és un enzim que catalitza la hidròlisi d'un enllaç químic. Per exemple, un enzim que catalitzi la següent reacció és una hidrolasa:
    A–B + H₂O → A–OH + B–H

## Nomenclatura

Els noms sistemàtics de les hidrolases es formen com substrat hidrolasa. Tanmateix, els noms comuns són típicament de la forma "substratasa." Per exemple, una nucleasa és una hidrolasa que s'adhereix a àcids nucleics.

## Classificació

Les hidrolases es classifiquen com EC 3 en la classificació d'enzims EC number. Els hidrolasa es poden classificar en subclasses basant-se en els enllaços que presenten:
* EC 3.1: Hi actuen sobre enllaços èster. (Esterasa, nucleasa, fosfodiesterasa, lipasa, fosfatasa)
* EC 3.2: Glucosidasa.
* EC 3.3: Hi actuen sobre enllaços èter.
* EC 3.4: Hi actuen sobre enllaços peptídics. (Peptidasa)
* EC 3.5: Hi actuen sobre enllaços carboni-nitrogen no peptídics.(Arginasa)
* EC 3.6: Hi actuen sobre els anhídrids dels àcids. (Helicasa, GTPasa)
* EC 3.7: Hi actuen sobre els enllaços carboni-carboni.
* EC 3.8: Hi actuen sobre els enllaços halur.
* EC 3.9: hidrolitzen enllaços P - N
    EC 3.9.1.1 fosfoamidasa
    EC 3.9.1.2 proteïna arginina fosfatasa
    EC 3.9.1.3 fosfohistidina fosfatasa
* EC 3.10: hidrolitzen enllaços S - N
    EC 3.10.1.1: N-sulfoglucosamina sulfohidrolasa
    EC 3.10.1.2 : ciclamato sulfohidrolasa
* EC 3.11 : hidrolitzen enllaços C - P
    EC 3.11.1.1 : fosfonoacetaldehíd hidrolasa
    EC 3.11.1.2 : fosfonoacetat hidrolasa
    EC 3.11.1.3 : fosfonopiruvat hidrolasa
* EC 3.12 : hidrolitzen enllaços S - S
    EC 3.12.1.1: tritionat hidrolasa
* EC 3.13 : hidrolitzen enllaços C - S
    EC 3.13.1.1 : UDP-sulfoquinovosa sintasa
    EC 3.13.1.2 : eliminada, transferida a EC 4.4.1.21
    EC 3.13.1.3 : 2'-hidroxibifenil-2-sulfinat desulfinasa
    EC 3.13.1.4 : 3-sulfinopropanoil-CoA desulfinasa
    EC 3.13.1.5 : sulfur de carboni hidrolasa
    EC 3.13.1.6 : [proteïna transportadora de sofre]-S-L-cisteïna hidrolasa
    EC 3.13.1.7 : carbonil sulfur hidrolasa
    EC 3.13.1.8 : S-adenosil-L-metionina hidrolasa (forma adenosina)

## Consideracions clíniques

La hidrolasa secretada per Lactobacillus jensenii en el tracte intestinal superior humà estimulen el fetge per secretar sals biliars que ajuden la digestió dels aliments.

## Referències

* ↑ Prince, Amanda L.; Antony, Kathleen M.; Chu, Derrick M.; Aagaard, Kjersti M. «The microbiome, parturition, and timing of birth: more questions than answers». Journal of Reproductive Immunology, 104-105, 2014, pàg. 12–19. DOI: 10.1016/j.jri.2014.03.006. ISSN: 0165-0378. PMC: 4157949. PMID: 24793619.
# Hiroki Mizumoto

Hiroki Mizumoto (Misono, districte de Watarai, actualment Ise, Prefectura de Mie, Japó, 12 de setembre de 1985) és un futbolista japonès. Hiroki Mizumoto va disputar cinc partits amb la selecció japonesa.

## Enllaços externs

* National Football Teams
* Japan National Football Team Database
# Hemiculter leucisculus

Hemiculter leucisculus és una espècie de peix cipriniforme de la família dels ciprínids.

## Morfologia

Els mascles poden assolir els 23 cm de longitud total.

## Distribució geogràfica

Es troba a la Xina, Corea, Hong Kong, Japó, el riu Amur i Mongòlia. Ha estat introduït a l'Iran.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Lu, K., 1991. Culterinae. p. 88-118. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.
* ↑ Kottelat, M., 2006. Fishes of Mongolia. A check-list of the fishes known to occur in Mongolia with comments on systematics and nomenclature. The World Bank, Washington DC, Estats Units. 103 p.
* ↑ Coad, B.W., 1995. Freshwater fishes of Iran. Acta Sci. Nat. Acad. Sci. Brno. 29(1):1-64.

## Bibliografia

* Berg, L.S., 1964. Freshwater fishes of the U.S.S.R. and adjacent countries. Volum 2, quarta edició. Israel Program for Scientific Translations Ltd, Jerusalem.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hillsdale (Nova Jersey)

Hillsdale és una població dels Estats Units a l'estat de Nova Jersey. Segons el cens del 2008 tenia 9.848 habitants.

## Demografia

Segons el cens del 2000, Hillsdale tenia 10.087 habitants, 3.502 habitatges, i 2.850 famílies. La densitat de població era de 1.306,9 habitants/km².
Dels 3.502 habitatges en un 38,1% hi vivien nens de menys de 18 anys, en un 70,8% hi vivien parelles casades, en un 7,7% dones solteres, i en un 18,6% no eren unitats familiars. En el 15,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,2.
Per edats la població es repartia de la següent manera: un 26% tenia menys de 18 anys, un 5,1% entre 18 i 24, un 29% entre 25 i 44, un 25,1% de 45 a 60 i un 14,8% 65 anys o més.
L'edat mediana era de 40 anys. Per cada 100 dones de 18 o més anys hi havia 90,8 homes.
La renda mediana per habitatge era de 82.904 $ i la renda mediana per família de 90.861 $. Els homes tenien una renda mediana de 65.052 $ mentre que les dones 43.558 $. La renda per capita de la població era de 34.651 $. Aproximadament el 2,5% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hillsdale». American Fact Finder. Oficina del Cens dels Estats Units, 12-01-2010.
# Hybognathus argyritis

Hybognathus argyritis és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hybognathus hankinsoni

Hybognathus hankinsoni és una espècie de peix cipriniforme de la família dels ciprínids.

## Morfologia

Els mascles poden assolir els 9,7 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.